recursal/SuperWikiNEXT-32B huggingface dataset:
*படைப்பு* (c. 1896–1902) by யேம்சு தொசொட்
**படைப்புத் தொன்மம்** (Creation myth) என்பது, உலகம் எப்படித் தொடங்கியது, மக்கள் எவ்வாறு தோன்றினர் என்பவை குறித்த ஒரு குறியீட்டு விளக்கம் ஆகும். வழமையான பயன்பாட்டில் தொன்மம் என்பது, பொய்யான அல்லது அதீத கற்பனையான கதைகள் எனக் கருதப்பட்டாலும், முற்காலத்தில், இதை மக்கள் பொய்யாகக் கருதவில்லை. பண்பாடுகள் தமது படைப்புத் தொன்மங்களை உண்மை எனவே நம்பினர். இக்கதை வழக்கில் உள்ள சமூகத்தில், படைப்புத் தொன்மத்தை, உருவகமாகவும், குறியீட்டு வடிவிலும், சில வேளைகளில் வரலாற்று அடிப்படையிலும், ஆழ்ந்த உண்மையை வெளிப்படுத்தும் ஒன்றாக எடுத்துக்கொண்டனர். இவை, எப்போதும் என்று இல்லாவிட்டாலும் பொதுவாக, ஒரு அண்டவியல் தொன்மம் எனவே கருதப்படுகிறது. அதாவது, இத்தொன்மங்கள் அண்டத்தைக் குழப்ப நிலையில் இருந்து ஒழுங்கான நிலைக்குக் கொண்டுவருவதாகக் கருதுகின்றனர்.

எல்லாப் படைப்புத் தொன்மங்களும் பொதுவாகப் பல பொது அம்சங்களைக் கொண்டனவாக உள்ளன. இவை பெரும்பாலும் புனிதமானவையாகக் கருதப்படுவதுடன், அறியப்பட்ட எல்லா மத மரபுகளிலும் இவ்வகைத் தொன்மங்கள் காணப்படுகின்றன. இக்கதைகளில் கதைத் திட்டமும், கதாபாத்திரங்களின் இருக்கும். கதாபாத்திரங்கள் கடவுளர் ஆகவோ, மனிதரை ஒத்த வடிவங்களாகவோ, பேசக்கூடியனவும் உருமாறக்கூடியனவுமான விலங்குகளாகவும் இருப்பதுண்டு. இக்கதைகளுக்கான காலம் தெளிவற்றதாகவோ, தெளிவாகக் குறிப்பிடப்படாததாகவோ இருக்கும். இத்தொன்மங்கள் குறித்த சமூகத்தினருக்கு ஆழ்ந்த பொருள் பொதிந்த விடயங்கள் மீது கவனம் செலுத்துவதுடன், அவர்களுடைய மையமான உலகப்பார்வையையும், அண்ட அளவில் அவர்களது பண்பாட்டினதும் தனியாட்களினதும் அடையாளத்தையும் வெளிப்படுத்துவனவாகவும் இருக்கின்றன.

படைப்புத் தொன்மங்கள் வாய்மொழி மரபாகவே உருவாயின. அதனால், இயல்பாகவே இவற்றுக்குப் பல வேறுபாடுகள் காணப்படுகின்றன. இவையே தொன்மங்களின் மிகப் பொதுவான வடிவங்கள்.

மேற்கோள்கள்
-----------

1. ↑  An interpretation of the creation narrative from the first book of the Torah (commonly known as the Book of Genesis), painting from the collections பரணிடப்பட்டது 2013-04-16 at Archive.today of the Jewish Museum (New York)
2. ↑  Encyclopædia Britannica 2009
3. ↑  Womack 2005, ப. 81, "Creation myths are symbolic stories describing how the universe and its inhabitants came to be. Creation myths develop through oral traditions and therefore typically have multiple versions."
4. ↑  
"In common usage the word 'myth' refers to narratives or beliefs that are untrue or merely fanciful; the stories that make up national or ethnic mythologies describe characters and events that common sense and experience tell us are impossible. Nevertheless, all cultures celebrate such myths and attribute to them various degrees of literal or symbolic *truth*." (Leeming 2010, ப. xvii)
5. ↑  Long 1963, ப. 18
6. 1 2  Kimball 2008
7. ↑  Leeming 2010, ப. xvii–xviii, 465
8. ↑  *See:*
Leeming 2010, Weigle 1987, Leonard & McClure 2004, Honko 1984, ப. 50
9. ↑  Johnston 2009
10. ↑  *See:*
Johnston 2009, Encyclopædia Britannica 2009, Leeming 2011a, Long 1963
11. ↑  *See:*
Johnston 2009, Long 1963, Encyclopædia Britannica 2009, Leeming 2010
**திருமயம்**  (ஆங்கிலம்: Thirumayam), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் இருக்கும் ஒரு வட்டத் தலைநகரம் ஆகும்.

பெயர்க்காரணம்
-------------

'திருமயம்' என்ற சொல் 'திருமெய்யம்' என்ற பெயரில் இருந்து வந்தது. 'திருமெய்யம்', வடமொழிச் சொல்லான 'சத்யஷேத்திரம்' என்ற பெயரில் இருந்து உருவானது. இங்கு கோட்டைக்கு அருகில் இருக்கும் சிவன் மற்றும் பெருமாள் கோயில்களான சத்தியகிரீஸ்வரர் மற்றும் சத்தியமூர்த்தி கோயில்களால் சத்யஷேத்திரம் என்று அழைக்கப்பெற்றது.

மஹா விஷ்ணு "மெய்யர்" என்ற பெயரிலும் அழைக்கப்படுவார். அவர் இங்கு வந்தது எழுந்தருளியதால் 'திருமெய்யம்' என்ற பெயரில் அழைக்கப்படுகிறது.

சிறப்புகள்
----------

இங்கு சிவனுக்கும் திருமாலுக்கும் குடைவரை கோயில்கள் உண்டு. இங்கே இசை கல்வெட்டுக்கள் உண்டு. சிவன் கோயில் சற்று பழையது என்பர். வைணவர்களுக்கு இவ்வூர் சிறப்பு மிக்கது. இது ஆழ்வார் பாடல் பெற்ற தலம். 
திருமங்கை ஆழ்வார் இவ்வூரில் உள்ள திருமாலை,

"மையார் கடலும் மணிவரையும் மா முகிலும்
கொய்யார் குவளையும் காயாவும் போன்று இருண்ட
மெய்யானை மெய்யமலையானைச் சங்கேந்தும்
கையானை கைதொழாக் கையல்லகண்டாமே
என பாடியுள்ளார்.

இங்கு ஸ்ரீ பட்டாபிஷேக ராமர் பஜனை மடம் உள்ளது.ஒவ்வொரு வருடமும் ஸ்ரீ ராமர் பட்டாபிசேகம் கொண்டாடப்படுகிறது.

இவ்வூரில் இந்திய விடுதலை வீரரும், பின்னாள் காங்கிரசில் தலைவராயும் இருந்த திரு சத்தியமூர்த்தி அவர்கள் 1887ல் பிறந்தார்.

 பாரத மிகு மின் நிறுவனம் திருமயம் 
### பாரத மிகு மின் நிறுவனம் : திருமயம் பிரிவு

திருமயத்தில் பாரத மிகு மின் நிறுவனம் (பாரத் ஹெவி எலக்ட்டிக்கல்ஸ் லிமிடெட்) புதிய தொழிற்சாலை ஒன்று 300 கோடி ரூபாய் செலவில் அமைந்துள்ளது. இது பாரத பிரதமர் மன்மோகன் சிங் அவர்களால் ஆகஸ்ட் 2,2013ஆம் ஆண்டு திறக்கப்பட்டது. கொதிகலங்களுக்கான குழாய்ப் பகுதிகள் இங்கு தயாரிக்கப் பட உள்ளன.

காட்சியகம்
----------

* கோட்டைகோட்டை
* 
* 
* கோட்டைக்கு உள்ளேகோட்டைக்கு உள்ளே
* சிவன் கோயில்சிவன் கோயில்

ஆதாரங்கள்
---------

1. ↑  "தமிழக ஆளுநர் பற்றிய குறிப்பு". தமிழ்நாடு அரசு. 2015.. பார்த்த நாள்: நவம்பர் 3, 2015.
2. ↑  "தமிழக முதலமைச்சர் பற்றிய குறிப்பு". தமிழ்நாடு அரசு.. பார்த்த நாள்: நவம்பர் 3, 2015.
3. ↑  origin of the name (etymology) "THE ORIGIN OF THE NAME (ETYMOLOGY)". Sudharsanam, A centre for Arts and Culture, Pudukkottai.  origin of the name (etymology). பார்த்த நாள்: October 22, 2012. 
[*தொடர்பிழந்த இணைப்பு*]

இவற்றையும் காண்க
----------------

* திருமயம் சத்திய மூர்த்தி பெருமாள் கோவில்
* திருமயம் மலைக்கோட்டை
* திருமயம் வட்டம்
* திருமயம் (சட்டமன்றத் தொகுதி)
சித்திரைத் தேரோட்டம்
**சித்திரைத் திருவிழா** இந்தியாவின் தமிழ்நாட்டில் தமிழ் வருடப்பிறப்பான சித்திரை மாதத்தில் பௌர்ணமிக்கு முன்னதாக பத்து நாட்கள் கொண்டாடப்படும் விழாவாகும்.

மதுரை சித்திரைத் திருவிழா
-------------------------

மதுரையில் சித்திரைத் திருவிழா சைவமும், வைணவமும் இணைந்த திருவிழா ஆகும். இரு சமயங்கள் தொடர்புடைய மீனாட்சி சுந்தரேசுவரர் திருக்கல்யாணமும், அழகர் ஆற்றில் இறங்கும் திருவிழாவும் விளங்குகின்றன. சமயங்களிடையே ஒற்றுமையை ஏற்படுத்தும் நோக்கத்துடனே மன்னர் திருமலை நாயக்கர் காலத்தில் இரு விழாக்களும் இணைக்கப்பட்டு ஒரே விழாவாக ஆக்கினார். இதனால் வைகை ஆற்றின் வடகரையில் அமைந்த ஊரான தேனூர் இல் ஆற்றில் இறங்கும் விழா, வெகுகாலமாகவே நடைபெற்று வருகிறது. பின்னாளில் இத்திருவிழா மதுரையில் வைகை ஆற்றில் இறங்கும்படியான விழாவாக மாற்றியமைக்கப்பட்டது. இதற்காக, மதுரை மீனாட்சியின் அண்ணனான அழகர் தங்கையின் திருமணத்திற்கு வருவதாகவும், வருவதற்குள் திருமணம் முடிந்து விடவே ஆற்றிலிருந்து அப்படியே திரும்பி விடுவதாகப் புதிய கதையும் புனையப்பட்டது. உண்மையில் மண்டூக மகரிசிக்கும் நாரைக்கும் சாப விமோசனம் அளிக்க அழகர் வைகை ஆற்றில் எழுந்தருள்கிறார் என்பதே திருமலை நாயக்கர் காலத்துக்கு முன்பிருந்த பழைய புராணம்.

துணை சித்திரைத் திருவிழா
------------------------

மதுரையில் சித்திரைத் திருவிழாவில் அழகர் ஆற்றில் இறங்கும் திருவிழா போன்றே மதுரை மாவட்டம் சோழவந்தானிலும், மானாமதுரை யிலும், பரமக்குடியிலும், அழகன்குளத்திலும் அழகர் ஆற்றில் இறங்கும் திருவிழா நடைபெறுகிறது.

வீரபாண்டி சித்திரைத் திருவிழா
-----------------------------

தேனி அருகிலுள்ள வீரபாண்டியிலுள்ள வீரபாண்டி கௌமாரியம்மன் கோயிலிலும் சித்திரைத் திருவிழா கொண்டாடப்படுகிறது. சித்திரை மாதம் கடைசி செவ்வாய்க் கிழமை தொடங்கி மறு செவ்வாய்க்கிழமை வரை தொடர்ந்து எட்டு நாட்கள் நடைபெறுகிறது.

இவற்றையும் பார்க்க
------------------

* திருவிழா

மேற்கோள்கள்
-----------

1. ↑  மதுரை மீனாட்சியம்மன் பற்றி நீங்கள் அறிந்திராத 35 அபூர்வத் தகவல்கள்! #MaduraiChithiraiFestival
2. ↑  கொடியேற்றத்துடன் தொடங்கியது, மதுரை சித்திரைத் திருவிழா!
3. ↑  அழகர் எழுந்தருளப்போகும் ஆயிரம்பொன் சப்பரத்துக்குத் தலை அலங்கார பூஜை!
4. ↑  கள்ளழகர் எழுந்தருள வாகனங்கள் தயார்! - ஜொலிஜொலிக்கும் மதுரை
5. ↑  நேர்த்திக் கடன் செலுத்தும் பக்தர்கள்... விழாக்கோலம் பூண்ட அழகர் மலை
6. ↑  டாக்டர் அம்பை மணிவண்ணன் எழுதிய "கோயில் ஆய்வும் நெறிமுறைகளும்" நூல் பக்கம்: 187.

வெளி இணைப்பு
------------

விக்கிமீடியா பொதுவகத்தில்,  
 ***Madurai Temple Festival***   
என்பதின் ஊடகங்கள் உள்ளன. 

* சித்திரா பௌர்ணமி திருவிழா பரணிடப்பட்டது 2015-08-11 at the வந்தவழி இயந்திரம்
* கள்ளழகர் வைகையாற்றில் எழுந்தருளல்
**அவதாரம்**, (*Avatharam*) 1995 இல் வெளிவந்த தமிழ்த் திரைப்படமாகும். நாசர் இத்திரைப்படத்தை எழுதி இயக்கியிருந்தார். இத்திரைப்படமே நாசர் இயக்கிய முதல் திரைப்படமாகும். இத்திரைப்படத்தின் முன்னணி கதாபாத்திரங்களில் நாசர், ரேவதி ஆகியோர் நடித்திருந்தனர். வைத்தியநாதன் இத்திரைப்படத்தைத் தயாரித்திருந்தார். இளையராஜா இத்திரைப்படத்திற்கு இசையமைத்துள்ளார். மேலும் சூன் 9, 1995 ஆம் திகதியன்று வெளியிடப்பட்டுள்ளது.

கதைச்சுருக்கம்
--------------

குப்புசாமி (நாசர்) வெகுளியான மனிதன். அவனுக்கு பாண்டியினுடைய (டெல்லி கணேஷ்) நாடக குழுவில் இணைய வேண்டும் என்ற ஓர் கனவு இருந்தது. இவருடைய குழுவே இந்து சமய நிகழ்ச்சிகளில் பல கலைகளை ஆற்றிவந்தது. பாண்டியின் குழுவில் உள்ள வாசி என்பவனின் துர்நடத்தை காரணமாக பாண்டி அவனை குழுவை விட்டு நீக்கிவிட்டு குப்புசாமியை குழுவில் இணைத்துகொள்கிறார். பாண்டியின் மகள் பொன்னம்மா (ரேவதி) பார்வை அற்றவள். பின்னர் பொன்னம்மாவும் குப்புசாமியும் ஒருவரை ஒருவர் காதலிக்கின்றனர். மேடை நிகழ்ச்சிகளுக்கு பணம் கொடுப்போர் பெண்கள் மேடையில் ஆட வேண்டும் என விரும்புகிறார்கள். ஒரு மேடை நிகழ்ச்சியின் போது பாண்டி இறந்து போகவும் அவரின் குழுவில் இருதவர்கள் பிரிந்து சென்றனர். குப்புசாமியும் பொன்னம்மாவும் நடிகர்களாக மாறவேண்டும் என்ற நோக்குடன் ஊரைவிட்டு புறப்பட்டு வாசியுடன் போய் தங்குகின்றனர். ஆனால் வாசியோ பொன்னம்மாவை கற்பழித்துவிட்டு குப்புசாமியை மனநல மருத்துவமனைக்கு அனுப்பிவிடுகிறான். அங்கிருந்து தப்பித்த குப்புசாமி வாசியைப் பழிவாங்குவது கதையின் இறுதி அம்சமாக இருந்தது.

நடிகர்கள்
---------

* நாசர் -குப்புசாமி
* ரேவதி - பொன்னம்மா
* பாலா சிங் - வாசி
* ஸ்ரீவித்யா - வழக்கறிஞர்
* டெல்லி கணேஷ் - பாண்டி
* வெண்ணிற ஆடை மூர்த்தி - சிங்காரம்
* சச்சு - சிங்காரத்தின் மனைவி
* காகா இராதாகிருஷ்ணன்
* ஜூனியர் பாலையா - கிருஷ்ணா
* முரளி குமார் - பூங்காவனம்
* சண்முகசுந்தரி - மருதாயி
* வின்சென்ட் ராய் -காவற்துறை அதிகாரி
* தியாகு

இசை
---

இத்திரைப்படத்திற்கு இளையராஜா இசையமைத்துள்ளார். 1995 இல் இசை வெளியிடப்பட்டுள்ளது. ஆறு பாடல்கள் இதில் அடங்கியுள்ளது. இசையமைப்பிற்கு மூன்று நாட்களே எடுத்துக் கொள்ளப்பட்டது.. பாடல்வரிகள் வாலியால் எழுதப்பட்டுள்ளது.

மேற்கோள்கள்
-----------

1. ↑  "Filmography of avadharam". cinesouth.com.. பார்த்த நாள்: 2012-09-02.
2. ↑  Sandya Krishna. "People". indolink.com.. பார்த்த நாள்: 2012-09-02.
3. ↑  U. Bharat (2001-03-21). "India4u - Tamil Cinema - Feature on Actor Nassar.". india4u.com. Archived from the original on 4 March 2016.. பார்த்த நாள்: 2012-09-02.
4. ↑  "Avatharam Songs". raaga.com.. பார்த்த நாள்: 2012-09-02.
5. ↑  "Avatharam - Illayaraja". thiraipaadal.com.. பார்த்த நாள்: 2012-09-02.
6. ↑  "Avatharam audio songs online". musicmazaa.com.. பார்த்த நாள்: 2012-09-02.
7. ↑  "Avatharam : Tamil Movie". hummaa.com. Archived from the original on 14 August 2012.. பார்த்த நாள்: 2012-09-02.
**வேளாண் சுற்றுச்சூழல் அமைப்புகள்** (*agroecosystems*) என்பன பண்ணைகள், தோட்டங்களில் உணவு விளைச்சல் முறைகளை வளர்க்கும் சுற்றுச்சூழல் அமைப்புகள் ஆகும். பெயர் குறிப்பிடுவது போல , வேளாண் சூழல் அமைப்பின் மையத்தில் வேளாண்செயல்பாடு உள்ளது. எனவே அவை சுற்றுச்சூழல் அணுகுமுறைகளைப் பயன்படுத்திய வேளாண் சூழலியல், மீளுருவாக்க வேளாண்மையில் ஆய்வுக்கான அடிப்படை அலகு ஆகும்.

பிற சூழலியல் அமைப்புகளைப் போலவே வேளாண் சூழலியல்களும் ஓரளவு மூடிய அமைப்புகளை உருவாக்குகின்றன , இதில் விலங்குகள், தாவரங்கள், நுண்ணுயிரிகள், பிற உயிரினங்கள் ஆகியனவற்றின் சூழல் ஒன்றையொன்று சார்ந்து தொடர்ந்து தொடர்பு கொள்கின்றன. அவை ஓரளவு தன்னியல்பான வேளாண் நடவடிக்கைகளின் இடஞ்சார்ந்த, செயல்பாட்டு ஒத்திசைவான அலகு என வரையறுக்கப்படுகின்றன.

ஒரு வேளாண் சுற்றுச்சூழல் அமைப்பு வேளாண் நடவடிக்கைகளின் உடனடி தளத்திற்கு மட்டுப்படுத்தப்படவில்லை என்று காணலாம் (எ. கா. பண்ணை). அதாவது , பொதுவாக இனங்களின் கூட்டங்கள், ஆற்றல் பாய்வுகள், நிகர ஊட்டச்சத்து சமநிலை ஆகியவற்றில் ஏற்படும் மாற்றங்களால் தாகமுரும் களச்சூழலை இது உள்ளடக்கியது. வேளாண் சுற்றுச்சூழல் அமைப்புகள் , குறிப்பாக முனைப்பாக நிர்வகிக்கப்படும் உயிரினங்கள் , இயற்கை சுற்றுச்சூழல் அமைப்புகளை விட எளிய உயிரின கலப்பு ஆற்றல், ஊட்டச்சத்து பாய்வுகளைக் கொண்டுள்ளன. இதேபோல் வேளாண் சுற்றுச்சூழல் அமைப்புகள் பெரும்பாலும் உயர்ந்த ஊட்டச்சத்து உள்ளீட்டுடன் தொடர்புடையவை , அவற்றில் பெரும்பாலானவை பண்ணையிலிருந்து வெளியேறுகின்றன. இது வேளாண்மையில் நேரடியாக ஈடுபடாத இணைக்கப்பட்ட சுற்றுச்சூழல் அமைப்புகளின் முழுதூட்ட வளத்துக்கு வழிவகுக்கிறது.

மேலும் காண்க
------------

* வேளாண்மை
* சுற்றுச்சூழலுடன் இணைந்த வேளாண்மை
* வேளாண்சூழலியல்
* வேளாண்மையில் பல்லுயிர்ப் பெருக்கம்
* வேளாண்மைசூழல் அமைப்புப் பகுப்பாய்வு
* வேளாண் இயற்பியல்
* பல்லுயிர் சாகுபடி
* பல களச் சூழலியல்

மேலும் படிக்க
-------------

* Orie Loucks (November 1977). "Emergence of Research on Agro-Ecosystems". *Annual Review of Ecology and Systematics* **8**: 173–192. doi:10.1146/annurev.es.08.110177.001133.
* Seabrook, Wendy, 2022, How to Choose Regenerative Practices – that Work. Learning from Nature

மேற்கோள்கள்
-----------

1. ↑  Agro-ecosystem Health Project. 1996. Agroecosystem health. University of Guelph, Guelph, Canada.
2. ↑  Agroecosystem Management for Improved Human Health: Applying principles of integrated pest management to people. D. G. Peden. Published in New Directions in Animal Production Systems. Proceedings of the Annual Meeting of the Canadian Society of Animal Science, July 5–8, 1998, Vancouver, British Columbia, Canada. Edited by R. Blair, R. Rajamahendran, L.S. Stephens, M.Y. Yang. "Agroecosystem Management for Improved Human Health: Applying principles of integrated pest management to people: International Development Research Centre" இம் மூலத்தில் இருந்து 2008-05-01 அன்று. பரணிடப்பட்டது... பார்த்த நாள்: 2008-12-09.
**லூயிஸ் மராண்டி** (*Louis Marandi*) பாரதிய ஜனதா கட்சியைச் சேர்ந்த ஒரு இந்திய அரசியல்வாதியும், ஜார்க்கண்ட் அரசில் சிறுபான்மை நலன், சமூக நலன், பெண்கள் மற்றும் குழந்தைகள் மேம்பாடு உள்ளிட்ட நலன்புரி போன்ற அமைச்சரவை அமைச்சராக உள்ளார்.

சட்டமன்றத் தேர்தல்
------------------

இவர், ஜார்கண்ட் பாரதிய ஜனதா கட்சியைச் சேர்ந்த ஒரே பிரபலமான பெண் தலைவராவார். கட்சியில் இவர் பல்வேறு முக்கிய பதவிகளை வகித்துள்ளார். முன்னதாக ஜார்க்கண்ட் பாரதிய ஜனதா கட்சியின் பெண்கள் பிரிவின் தலைவராக இருந்தார். இவர் ஜார்க்கண்ட் பெண்கள் ஆணையத்தின் உறுப்பினராகவும் இருந்தார். ஜார்கண்டின் பல்வேறு கல்லூரிகளில் சந்தாளி பாடத்தில் விரிவுரை செய்துள்ளார். ஜார்க்கண்டின் 2009 சட்டமன்றத் தேர்தலில் தும்கா சட்டமன்றத் தொகுதியில் பாரதிய ஜனதா வேட்பாளராக போட்டியிட்டார். ஜார்கண்ட் முதல்வரும் ஜார்கண்ட் முக்தி மோர்ச்சா கட்சித் தலைவருமான சிபு சோரனின் மகன் ஹேமந்த் சோரனால் சுமார் 3000 வாக்குகள் வித்தியாசத்தில் தோற்கடிக்கப்பட்டார்.

ராஜ்நாத் சிங் அணியில் 2012 ஆம் ஆண்டில் பாஜகவின் தேசிய செயலாளராக இவர் வகித்த மிகப்பெரிய பதவிகளில் ஒன்று. 2014 ஜூன் மாதம் நடைபெற்ற நாடாளுமன்றத் தேர்தலில், பாஜகவின் உள் அரசியல் காரணமாக அந்தத் தேர்தலில் தும்கா தொகுதியில் போட்டியிட முடியாவிட்டாலும், ஜார்கண்டின் 14 இடங்களில் 12 இடங்களை வென்றெடுப்பதில் இவர் முக்கிய பங்கு வகித்தார்.

சட்டமன்ற உறுப்பினர்
-------------------

2014இல் நடந்த சட்டமன்றத் தேர்தலில், சார்கண்ட் முதல்வர் ஹேமந்த் சோரனை 5262 வாக்குகள் வித்தியாசத்தில் தோற்கடித்து ஜார்க்கண்ட் அரசியலின் சக்திவாய்ந்த தலைவரானார். இப்போது இவர் பாஜக தலைமையிலான ஜார்க்கண்ட் அரசாங்கத்தின் அமைச்சரவையில் அமைச்சராக உள்ளார். இவர் ஜார்கண்ட் அரசாங்கத்தில் சந்தால் பர்கன்களை பிரதிநிதித்துவப்படுத்துகிறார்.

மேற்கோள்கள்
-----------

1. ↑  "Council of Ministers". .
2. ↑  LOUIS MARANDI VISITS TRI
3. ↑  My Neta
4. ↑  Why there’s a storm brewing in Jharkhand over who gets to be called a resident
5. ↑  Mishra, Sandeep (24 December 2014). "Louis Marandi: Lone Christian in saffron club". *The Times of India*.. பார்த்த நாள்: 23 June 2019.
6. ↑  "Govt serious on minority affairs: Louis Marandi". .
7. ↑  BJP barb at Santhal Pargana leaders
**உதயநத்தம் (கிழக்கு)**(*Udayanatham East*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உடையார்பாளையம் வட்டத்தில் உள்ள ஒரு கிராமம் ஆகும். இது மாவட்டத் துணைத் தலைமையகமான ஜெயங்கொண்டத்திலிருந்து 14 கிமீ தொலைவிலும் (வட்டாட்சியர் அலுவலகம்) மாவட்டத் தலைமையகமான அரியலூரிலிருந்து 50 கி.மீ. தொலைவிலும் அமைந்துள்ளது.

மக்கள்தொகை
----------

உதயநத்தத்தின் மொத்த மக்கள்தொகை 3,547 ஆகும். இதில் ஆண்கள் 1,733 பேர். பெண்கள் 1,814 பேர். உதயநத்தம் கிராமத்தின் கல்வியறிவு விகிதம் 71.02% ஆகும். இதில் 77.73% ஆண்கள் மற்றும் 64.61% பெண்கள் கல்வியறிவு பெற்றுள்ளனர்.

நிர்வாகம்
---------

உதயநத்தம் ஜெயங்கொண்டம் சட்டமன்றத் தொகுதி மற்றும் சிதம்பரம் நாடாளுமன்றத் தொகுதியின் கீழ் வருகின்றது.

கல்வி
-----

இங்கு அரசு உயர்நிலைப் பள்ளி உள்ளது.

சுகாதாரம்
---------

அரசு மருத்துவமனை ஒன்றும் உதயநத்தத்தில் உள்ளது.

பொருளாதாரம்
-----------

அரசின் பாரத ஸ்டேட் வங்கியும், வேளாண்மை வங்கியும், கைத்தறி நெசவாளர் சங்கமும் இங்குச் செயல்படுகிறது. இராணி மகால் (திருமண மண்டபம்) அரசுக்குச் சொந்தமான வணிக மையமாகும். உள்ளூர் வணிகங்களில் மளிகைக் கடைகள், தேநீர்க் கடைகள், ஒரு வன்பொருள் கடை, அடைமானக் கடைகள், சிறிய மருந்தகம், மற்றும் அடுமனை ஒன்றும் இங்கு உள்ளது.

கோயில்கள்
---------

* விநாயகர் கோயில் (ஏரிக்கு அருகில்)
* அருள்மிகு காத்தாயி அம்மன் கோயில் (இடம் - தெற்கு தெரு)
* சாமுண்டீசுவரி கோயில் (முதன்மைச் சாலை)
* அய்யனார் கோயில் (வடக்கு)
* மாரியம்மன் கோயில் (உதயநத்தம் அருகில்)
* காளியம்மன் கோயில்(முதன்மைச் சாலை)
* சிறீ கிருஷ்ணர் கோயில்

இக்கோயில்களில் தொடர்ந்து பூசைகளும் திருவிழாக்களும் நடைபெறுகின்றன.

மேற்கோள்கள்
-----------

1. ↑  Ranganathan, Govindarajulu. "MRS.".
**யுரேனியம்(IV) சேர்மங்கள்** (*Uranium(IV) compounds*) பொதுவாக யுரேனசு சேர்மங்கள் என அறியப்படுகின்றன. யுரேனசு என்ற சொல் யுரேனியத்தின் குறைக்கப்பட்ட நான்கு நேர்மின் அயனி என்பதற்கான வேதியியல் சொல் ஆகும். U4+ என்று குறியிடுவது யுரேனியம் இங்கு நான்கு என்ற இணைதிறனை வெளிப்படுத்துகிறது என்பது பொருளாகும். இயற்கையில் காணப்படும் யுரேனியத்தின் இரண்டு பொதுவான அயனி நிலைகளில் இதுவும் ஒன்றாகும். மற்றொன்று யுரேனைல் எனப்படும் ஆக்சிசனேற்றப்பட்ட ஆறு நேர்மின் அயனி நிலையாகும். யுரேனசு சேர்மங்கள் பொதுவாக நிலைப்புத் தன்மையற்றவையாகும். காற்றின் வெளிப்பாட்டின் போது இவை ஆக்சிசனேற்றப்பட்ட வடிவத்திற்குத் திரும்புகின்றன.

யுரேனசு சேர்மங்களுக்கு எடுத்துக்காட்டுகளாக யுரேனியம் நாற்குளோரைடு (UCl4) மற்றும் யுரேனியம் நாற்புளோரைடு (UF4), அணு எரிபொருளின் பொதுவான வடிவமான யுரேனியம் டை ஆக்சைடு (UO2) ஆகியவற்றை கூறலாம். இவை உருகிய உப்பு உலை பயன்பாடுகளில் முக்கியமானவைகளாகும்.

கரைக்கப்பட்ட U4+ அயனி பொதுவாக தண்ணீரில் இருக்காது. UCl4 போன்ற பெரும்பாலான சேர்மங்கள் அயனிப் பிணைப்பைக் காட்டிலும் சகப்பிணைப்புடன் சிறப்பாக விவரிக்கப்பட்டுள்ளன.

யுரேனசு அயனியைக் கொண்ட தாதுக்கள் பொதுவாக பழுப்பு அல்லது கறுப்பு நிறத்தில் காணப்படுகின்றன. மேலும் இவை குறைக்கும் வினைச் சூழல்களில் தோன்றுகின்றன. பொதுவான யுரேனசு கனிமங்களில் யுரேனைட்டு மற்றும் காஃபினைட்டு ஆகியவை அடங்கும்.

மேற்கோள்கள்
-----------

1. ↑  Hutchinson, R. W.; Blackwell, J. D. (1984). "Time, crustal evolution and generation of uranium deposits". *Uranium geochemistry, mineralogy, geology, exploration and resources*. Springer. doi:10.1007/978-94-009-6060-2\_7. பன்னாட்டுத் தரப்புத்தக எண்:978-94-009-6060-2.
**இந்தியக் கருஞ்சாம்பல் கரிச்சான்** (அறிவியல் பெயர்: *Dicrurus leucophaeus longicaudatus*) என்பது கருஞ்சாம்பல் கரிச்சானின் துணையினம் ஆகும்.

விளக்கம்
--------

இந்தியக் கருஞ்சாம்பல் கரிச்சானானது கருங்குரிச்சான் அளவில் இருக்கும். இது நீண்ட வால் கொண்டது. இதன் மேல் தோற்றம் பளபளப்பான சிலேட் கருப்பாக இருக்கும். உடலின் அடிப்பகுதி சற்று மங்கிப் பளபளப்பின்றி இருக்கும். விழிப்படலம் ஆழ்ந்த சிவப்பாகவும், கால்களும் அலகும் கொம்பு நிறமான கறுப்பாக இருக்கும்.

பரவலும் வாழிடமும்
-----------------

இந்தியக் கருஞ்சாம்பல் கரிச்சான் இமயமலைப் பகுதியில் இருந்து குளிர்காலத்தில் தென்னிந்தியாவுக்கு வலசை வருகிறது. வலசை வரும் இது பசுங்காடுகளிலும், இலையுதிர் காடுகளிலும் காணப்படும். இது மரங்களடர்ந்த காடுகளில் திரியக்கூடியது. காபி, தேயிலைத் தோட்டங்களிலும் காணப்படும். மலைகளில் 1500 மீட்டர் உயரம் வரைக் காணப்படும்.

நடத்தை
------

இந்தியக் கருஞ்சாம்பல் கரிச்சான் மலை நேரங்களில் மரங்களின் உச்சியில் அமர்ந்து பாய்ந்து பறந்து ஈப்பிடிப்பானைப் போலப் பறக்கும் பூச்சிகளைப் பிடித்து உண்ணும். கரையான் புற்றுகளில் ஈசல்கள் வெளிவரும்போது இருபது பறவைகள் வரை கூட்டமாக திரளும். காப்பி தோட்டங்களில் முள்முருக்கு மலரும்போது அதில் வந்து தேனினை உண்ணும்.

வைவது போல கத்தினாலும் கிலி...லீ- லீ- லீ என அணில் போலக் குரல் கொடுப்பதையும் கேட்க இயலும்.

மேற்கோள்கள்
-----------

1. ↑  Rasmussen, PC; JC Anderton (2005). *Birds of South Asia: The Ripley guide. Volume 2*. Smithsonian Institution & Lynx Edicions. பக். 590.
2. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 355-356.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27622153
* GBIF: 9166156
* iNaturalist: 545879
* ITIS: 924434

 |
**நீலகிரி சின்ன வானம்பாடி** (அறிவியல் பெயர்: *Alauda gulgula australis*) என்பது சின்ன வானம்பாடியின் துணையினம் ஆகும். இப்பறவை தென்னிந்தியாவின், நீலமலைப் பகுதிகளில் காணப்படுகிறது.

விளக்கம்
--------

நீலகிரி சின்ன வானம்பாடியானது சிட்டுக்குருவி அளவில் சுமார் 15 செ. மீ. நீளம் இருக்கும். இதன் அலகு கொம்பு நிறமான பழுப்பு நிறத்திலும், கால்கள் பழுப்புத் தோய்ந்த ஊன் நிறத்திலும் இருக்கும். இதன் உடல் சிவப்புத் தோய்ந்த மஞ்சள் நிறமாக இருக்கும். உடலின் மேற்பகுதியில் தடித்த கருத்த கோடுகள் காணப்படும். இதன் புறவால் இறகுகள் வெண்மையாக இருக்கும். இதன் பொதுத் தோற்றம் நெட்டைக்காலியின் தோற்றத்தை ஒத்தது எனினும் பருத்த தோற்றமும் குறுகிய வாலும் கொண்டு இதனை எளிதாக வேறுபடுத்தி அறிய இயலும்.

பரவலும் வாழிடமும்
-----------------

நீலகிரி சின்ன வானம்பாடியானது தென்னிந்தியாவின், நீலமலை சார்ந்த பகுதிகளை ஒட்டிய விளை நிலங்களிலும், பல்வெளியான மலைப் பள்ளத்தாக்குகளிலும் காணப்படுகின்றது. வடக்கு கருநாடகம், ஆந்திரம், தமிழ்நாடு முதலிய பகுதிகளில் *Alauda gulgula australis gulgula* என்ற அறிவியல் பெயரால் குறிப்பிடப்படும் துணையினம் இப்பறவைக்கு பதிலாகக் காணப்படுகிறது.

நடத்தை
------

நீலகிரி சின்ன வானம்பாடி பறவையானது இணையாகவோ சிறு கூட்டமாகவோ புல் வெளிகளில் இரைதேடக்கூடியது. ஈரம் மிகுந்த புல்வெளிகளிலும் குளங்கள் வாய்க்கால் கரைகள் ஆகியவற்றைச் சார்ந்த பகுதிகளில் புழு பூச்சிகளைப் பிடித்துத் தின்பதோடு புல்விதைகளையும் உண்ணும்.

ஆண் பறவையானது உயரப் பறந்து இறக்கை அடித்தபடி வானில் மிதந்து தொடர்ந்து பத்து நிமிடங்கள் வரை இனிய குரலில் பாடும். அவ்வாறு பாட மிக உயரத்திற்கு செல்லும் இது ஒரு புள்ளி போல தோற்றம் தரும். ஆண்டு முழுவதும் இ்வ்வாறு பாடும் என்றாலும் இனப்பெருக்க காலத்தில் அடிக்கடி இவ்வாறு செய்யும். இவை நவம்பர் முதல் மே முடிய இனபுபெருக்கத்தில் ஈடுபடுகின்றன. சிறு புதர்கள், புல்தூறுகள் போன்றவற்றின் ஓரமாகத் தரையில் குழியில் புற்களைக் கொண்டு கோப்பை போல கூடமைக்கும். அதில் இரண்டு முதல் நான்கு வரையில் முட்டைகளை இடும். இதன் முட்டைகள் மஞ்சள் தோய்ந்த வெண்மையாக ஊதாப் பழுப்பான கறைகளோடுமு புள்ளிகளோடும் காட்சியளிக்கும்.

மேற்கோள்கள்
-----------

1. ↑  "IOC World Bird List 6.4". *IOC World Bird List Datasets*. doi:10.14344/ioc.ml.6.4. .
2. 1 2 3 4   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 341.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27623930
* GBIF: 8899151
* ITIS: 923077

 |
**புதிய தமிழ் யுனிகோடு குறிமுறை** என்பது ஏற்கனவே இருக்கும் தமிழ் யுனிகோடு குறிமுறைக்கு மாற்றாக பரிந்துரை செய்யப்பட்டிருக்கும் எழுத்துக்குறிமுறையாகும்.

தற்போது பாவனையிலிருக்கும் குறிமுறையின் போதாமைகள் மீதான தொடர்ச்சியான விவாதங்களின் விளைவாக இக்குறிமுறை தமிழ் நாடு அரசால் பரிந்துரை செய்யப்பட்டுள்ளது. 

தற்போது நடப்பிலிருக்கும் தமிழ் யுனிகோடு குறிமுறையின் சர்ச்சைக்குரிய அம்சம், அதில் தமிழ் எழுத்துக்கள் அத்தனைக்கும் இடம் ஒதுக்கப்படாது, விசிறி, கொம்பு, புள்ளி போன்றவற்றுக்கு தனியான இடங்கள் ஒதுக்கப்பட்டு, முழுமையான உயிர்மெய் எழுத்துக்கள், இத்தகைய குறியீடுகளின் தொகுக்கப்பட்ட வடிவமாகவே வெளியீடு செய்யப்படுகிறது என்பதாகும்.

கீழ்க்காணும் படம் தற்போது நடப்பிலிருக்கும் தமிழ் யுனிகோடு குறிமுறை அட்டவணையை காண்பிக்கிறது.

பொதுவாகவே தமிழ் யுனிகோடு இனை பயன்படுத்தத்தக்க மென்பொருட்கள் மிகக்குறைவு.
சில மென்பொருட்கள் யுனிகோடுக்கு ஆதரவு வழங்கியிருந்தபோதும் தமிழ் யுனிகோடினை சரியாக கையாள்வதில்லை.
(எ.கா: *AbiWord')*

இதற்கான முக்கியக் காரணம், முதல் நிலை யுனிகோடு ஆதரவு வழங்கப்பட்டிருந்தும், விசிறி கொம்பு போன்றவற்றை தொகுத்து எழுத்துக்களை காண்பிக்கும், சிக்கலான மொழிகளை கையாளும் இரண்டாம் நிலை யுனிகோடு ஆதரவு வழங்கப்படாமையாகும்.

கருத்தறிகைக்காக அறிமுகம் செய்யப்பட்டிருக்கும் **புதிய தமிழ் யுனிகோடு** குறிமுறையானது இந்த போதாமையை போக்கி, தமிழ் மொழியின் எல்லா எழுத்துக்களுக்கும் இட ஒதுக்கீடு செய்கிறது.

இக்குறிமுறை, முதனிலை யுனிகோடு ஆதரவுள்ள எல்லா செயலிகளிலும் எந்தப் பிரச்சினையும் இல்லாமல் கையாளப்படக்கூடியதாக உள்ளது.

புதிய தமிழ் யுனிகோடு வைப்பு அட்டவணை
**புதிய தமிழ் யுனிகோட்** குறிமுறையின் வைப்பு அட்டவணை இதனை விளக்குகிறது

மாற்றுக்கருத்துக்கள்
--------------------

இவ்வாறான புதிய குறிமுறை நியமம் ஒன்றினை அறிமுகப்படுத்துவது தொடர்பான தீவிர மாற்றுக்கருத்துக்களும் உண்டு.

* 14 வருடகாலமாக படிப்படியாக நடைமுறைப் படுத்தப்பட்டு இன்னமும் கூட பயன்பாட்டு முழுமையை எட்டாமலிருக்கும் தமிழ் யுனிகோடு குறிமுறையை மறுபடி ஒருமுறை மாற்றத்துக்குள்ளாக்குதல் பெரும் நெருக்கடிகளை உருவாக்கும் எனவும், இவ்வாறான மாற்றம் தேவையற்றது எனவும் சில வல்லுனர்களால் தெரிவிக்கப்பட்டுள்ளது.

* நாளடைவில் இரண்டாம்நிலை யுனிகோடு ஆதரவினை எல்லா மென்பொருட்களும் வழங்கும்படி மாறிக்கொண்டபிறகு எந்த சிக்கலுமில்லை. அதற்காக இருக்கின்ற குறிமுறை ஏன் மாற்றவேண்டும் என்ற கருத்துக்களும் உண்டு.

* தற்போது எண்ணிக்கையிலடங்கா வலைப்பக்கங்களும் தமிழ் உள்ளடக்கங்களும் நடப்பு யுனிகோடு குறிமுறையிலேயே அமைந்துள்ளன. விக்கிபீடியாவின் தமிழ் பக்கங்கள் அனைத்தும் நடப்பு தமிழ் யுனிகோட் குறிமுறையிலேயே உள்ளன.

இவ்வாறு கணிசமான அளவுள்ள பக்கங்களையும், உள்ளடக்கங்களையும் புதிய குறிமுறைக்கு மாற்றுவதென்பது
சாத்தியமற்றதெனவும் கருத்துக்களை சிலர் தெரிவிக்கின்றனர்.

வெளி இணைப்புகள்
---------------

* ஃபயர் ஃபாக்சு (Firefox 1.5 - 3.0) உலாவிக்குரிய நீட்சி பரணிடப்பட்டது 2008-04-01 at the வந்தவழி இயந்திரம்
* TUNE தமிழ் கணனியியலிற்கு வரமாகுமா??? சாபமாகுமா???

### விமர்சனங்கள்

* தமிழ் ஒருங்குறி - நியூ - Critical Analysis
* New tamil unicode encoding proposal - My opinion - Mugunth
* Why I believe adopting TUNE will isolate Tamilnadu?
* At the TONE, it will not be TUNE, but TANE  பரணிடப்பட்டது 2008-01-30 at the வந்தவழி இயந்திரம்
**கடவுள் இந்து ஆலயம்** (*Kadavul Hindu Temple*) என்பது அமெரிக்காவின் ஹவாய் மாகாணத்தில் உள்ள காவாய் தீவில் அமைந்துள்ள சிவனுக்காக அர்ப்பணிக்கப்பட்ட யாழ்ப்பாண பாணி இந்து ஆலயமாகும். இது சைவ சித்தாந்த மடாலயத்தால் பராமரிக்கப்படுகிறது, இது ஹவாய் ஆதீனம் அல்லது ஹவாயின் இந்து மடாலயம் என்றும் அழைக்கப்படுகிறது.

பின்னணி
-------

கடவுள் என்பது பழங்காலத் தமிழ்ச் சொல்லாகும். இதன் பொருள் "உள்ளார்ந்த தன்மையுடையவர் மற்றும் அப்பாற்பட்டவர்" என்பதாகும். கடவுள் கோயில் 1973 ஆம் ஆண்டு சிவாயா சுப்பிரமணியசுவாமியால் நிறுவப்பட்டது. ஹவாய் ஆதீனத்தில் உள்ள இரண்டு கோவில்களில் இதுவும் ஒன்று. மற்றொரு கோவில் இறைவன் கோவில். 39 அங்குல உயரமுள்ள ஸ்படிக சிவலிங்கம் ஒரு நாள் இறைவன் கோயிலின் மையச் சின்னமாக விளங்கும். அதன் கிரிஸ்டல் சிவலிங்கம் இதுவரை கண்டுபிடிக்கப்பட்ட மிகப்பெரிய ஆறு பக்க, ஒற்றை முனை கொண்ட படிகமாக நம்பப்படுகிறது. எதிர்காலத்தில், ஸ்படிக சிவலிங்கம் இறைவன் கோயிலில் வீற்றிருக்கும். கடவுள் கோயில் வயிலுவா ஆற்றுக்கு அடுத்ததாக அமைந்துள்ளது. மேலும், வயிலுவா மலையிலிருந்து 8 கி.மீ. தூரத்தில் அமைந்துள்ளது. கிரிஸ்டல் சிவலிங்கம் என்பது 320 கிலோ, 39 அங்குல உயரமுள்ள, வெட்டப்படாத குவார்ட்சு படிகமாகும்.

புகைப்படங்கள்
-------------

இதனையும் காண்க
--------------

* சிவாய சுப்ரமுனியசுவாமி
* போதிநாத வெயிலான்சுவாமி
* இறைவன் கோவில்
* சைவ சித்தாந்த தேவாலயம்

சான்றுகள்
---------



1. ↑
**தென்னிந்திய வெண்வயிற்றுக் கரிச்சான்** (அறிவியல் பெயர்: *Dicrurus caerulescens caerulescens*) என்பது வெண்வயிற்றுக் கரிச்சானின் துணையினம் ஆகும். தெற்கு நேபாளத்தில் இருந்து மேற்கு தென்னிந்தியாவரை காணப்படுகிறது.

விளக்கம்
--------

தென்னிந்திய வெண்வயிற்றுக் கரிச்சானானது கருங்கரிச்சான் அளவில் சுமார் 24 செ.மீ. நீளம் கொண்டதாக இருக்கும். இதன் விழிப்படலம் செம்பழுப்பான சிவப்பு நிறத்திலும், கால்கள் கறுப்பான பழுப்பு நிறத்தில் இருக்கும். இதன் வால் நீண்ட பிளவுற்றதாக இருக்கும். உடலின் மேற்பகுதி பளபளப்பான கறுப்பு நிறத்தில் இருக்கும். தொண்டையும், நெஞ்சும் பழுப்புத் தோய்ந்த கருஞ்சாம்பல் நிறத்தில் இருக்கும். வயிறும், வாலடியும் வெண்மையாக இருக்கும்.

பரவலும் வாழிடமும்
-----------------

இப்பறவை தெற்கு நேபாளத்தில் இருந்து தென்னிந்தியாவரை காணப்படுகின்றது. தென்னிந்தியாவில் மேற்குத் தொடர்ச்சி மலை சார்ந்த இலையுதிர் காடுகளிலும் சமவெளிகளிலும் காணப்படுகிறது. மலைகளில் 1000 மீட்டர் உயரம் வரை காணப்படுகிறது. இவை பொதுவாக நடுக்காடுகளில் இல்லாமல் காட்டுப் பாதைகள் சார்ந்த பகுதிகளில் திரியக் காணலாம்.

நடத்தை
------

தென்னிந்திய வெண்வயிற்றுக் கரிச்சான் தனித்து மரங்களில் உயரே வீற்றிருக்கும். இரை தேடக்கூடிய பிற பறவைக் கூட்டங்களோடு சேர்ந்து பூச்சிகளை வேட்டையாடித் திரியும். மரங்களில் பூக்கள் பூக்கும் காலங்களில் பூக்களில் தேன் உண்பது உண்டு. இப்பறவை சற்று இனியக் குரலில் ஒலி எழுப்பும். பிற பறவைகளைப் போலப் போலியாக குரல் எழுப்புவதும் உண்டு.

தென்னிந்திய வெண்வயிற்றுக் கரிச்சான் மார்ச் முதல் சூன் வரை இனப்பெருக்கத்தில் ஈடுபடுகின்றது. இப்பறவை இலையுதிர் காடுகளிலோ மூங்கில் காடுகளிலோ கூடு அமைக்கும். கூட்டில் இரண்டு அல்லது மூன்று முட்டைகளை இடும். இதன் முட்டைகள் கருங்கரிச்சானின் முட்டைகளைப் போன்றே இருக்கும்.

மேற்கோள்கள்
-----------

1. ↑  "Orioles, drongos, fantails". *IOC World Bird List Version 11.2* (International Ornithologists' Union). 2020.. பார்த்த நாள்: 7 October 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27622172
* ஈபேர்டு: whbdro2
* GBIF: 7340841
* iNaturalist: 718306
* ITIS: 924442

 |
**இராஜராஜ நரேந்திரன்** (*Rajaraja Narendra*) ( ஆட்சி 1022-1061 கி.பி )  தென்னிந்தியாவில் வேங்கி இராச்சியத்தின் கீழைச் சாளுக்கிய மன்னர் ஆவார். இராஜராஜ நரேந்திரன் ராஜமகேந்திராவரம் (தற்போதைய ராஜமன்றி) என்ற நகரை நிறுவினார். இவரது காலம் அதன் சமூக மற்றும் கலாச்சார பாரம்பரியத்திற்கு பிரபலமானது. முதலாம் இராஜராஜ சோழனின் ஆட்சியின் போது, ராஜமகேந்திராவரம் மேலைச் சாளுக்கியரால் சூறையாடப்பட்டது. சோழ வம்சத்தின் அரசியல் ஆதரவுடன் மேலைச் சாளுக்கியருக்கும் மற்ற அண்டை வம்சங்களுக்கும் இடையே போர்கள் நடந்தன.

முதலாம் இராசேந்திர சோழனின் மகள் அம்மங்கை தேவி, விமலாதித்திய சாளுக்கியரின் மகனான இராஜராஜ நரேந்திரனை மணந்தார். இதன் மூலம் சோழர்களுக்கும் சாளுக்கியர்களுக்கும் இடையிலான நிலப்பிரபுத்துவ உறவு அரிஞ்சய சோழன் முதல் மூன்று நூற்றாண்டுகளாக தொடர்ந்தது.

இராஜராஜ நரேந்திரனின் மகன், முதலாம் குலோத்துங்க சோழன் என்றும் அழைக்கப்படும் இராஜேந்திர சாளுக்கியன், தனது தாய்வழி மாமாவுக்காக கெடா (தற்போதைய மலேசியா) மீது படையெடுத்தார். சோழ மற்றும் சாளுக்கிய வம்சங்களை ஒன்றிணைத்து கங்கைகொண்டசோழபுரத்தில் சோழப் பேரரசின் மன்னரானார். அவர் ஒரு தாராளவாத ஆட்சியாளராக இருந்தார். மேலும், தனது ஆட்சியின் போது அவரது தளபதிகள் மற்றும் அரச அதிகாரிகளுக்கு பல நில மானியங்களை வழங்கினார். வரிகளை தளர்த்தியதால், 'சுங்கம் தவிர்த்த சோழன்' என்றும் அழைக்கப்பட்டார்.

கிழக்கு சாளுக்கியர்களின் மூதாதையரான குப்ஜா விஷ்ணுவர்தனன் தனது திம்மாபுரம் தகடுகளில் மானவ்ய கோத்திரத்தைச் சேர்ந்தவர் என்று கூறிக் கொண்டார். விஜயநகரப் பேரரசின் அரவிடு வம்சத்தினர் இராஜராஜ நரேந்திரனின் வம்சாவளியைக் கூறினர். இருப்பினும் அவர்கள் ஆத்ரேய கோத்திரத்தைச் சேர்ந்தவர்கள் எனக் கருதப்படுகிறது.

இலக்கியப் படைப்புகள்
--------------------

கீழைச் சாளுக்கிய வம்சம் சைனம் மற்றும் சைவ சமயத்தை ஆதரித்தது. இராஜராஜ நரேந்திரன் தானும் ஒரு சைவராக அறிவித்தார். மத குருமார்களை மதித்து தமிழ், தெலுங்கு, சமசுகிருதம் ஆகிய மொழிகளையும் மதங்களையும் வளர்த்தார். மகாபாரதத்தை தெலுங்கில் மொழிபெயர்க்குமாறு தனது ஆசிரியரும், ஆலோசகரும், அரசவைக் கவிஞருமான நன்னய்யா என்ற கவிஞரைக் கேட்டுக் கொண்டார். இருப்பினும், நன்னய்யா காவியத்தின் இரண்டரை பர்வங்களை மட்டுமே மொழிபெயர்க்க முடிந்தது.

இதனையும் காண்க
--------------

* கீழைச் சாளுக்கியர்
* சாளுக்கியர்
* சோழர்
* ராஜமன்றி
* சாரங்கதாரா

சான்றுகள்
---------

1. ↑  G. V. Subrahmanyam (1997). Ayyappa Paniker. ed (in en). *Medieval Indian Literature: Surveys and selections*. சாகித்திய அகாதமி. பக். 537. பன்னாட்டுத் தரப்புத்தக எண்:978-81-260-0365-5. .
2. ↑  A. Murali. Rattan Lal Hangloo, A. Murali. ed. *New themes in Indian history: art, politics, gender, environment, and culture*. Black & White, 2007. பக். 24.
3. ↑  M. S. Nagaraja Rao, Mythic Society (Bangalore, India). *The Chālukyas of Kalyāṇ̄a: seminar papers*. Mythic Society, 1983 - History - 236 pages. பக். 63.
**அபீஸ் அலி கான்** (*Hafiz Ali Khan*; 1888-1972) ஒரு இந்திய சரோத் கலைஞர்.  சரோத் இசைக்கலைஞர்களின் பங்காஷ் கரானாவின் (பள்ளி அல்லது பாணி) ஐந்தாவது தலைமுறை வழித்தோன்றலான இவர், தனது இசையின் பாடல் அழகுக்காக அறியப்பட்டார். அவ்வப்போது விமர்சனத்திற்கு ஆளானாலும், இவரது கற்பனையானது பெரும்பாலும் இவரது காலத்தில் நிலவிய கடுமையான துருபத் பாணியை விட அரை-பாரம்பரிய தும்ரி மொழிக்கு நெருக்கமாக இருப்பதை கைவிடவில்லை. 1960 இல் இந்திய அரசு பத்ம பூசண் விருதை வழங்கி கௌரவித்தது.

நிகழ்ச்சி
---------

அபீஸ் அலியின் தோற்றம் மிகவும் விரும்பப்பட்ட இசைக்கலைஞர்களில் ஒருவராக ஆக்கியது. இது பெரும்பாலும் குரல் இசையால் ஆதிக்கம் செலுத்தும் ஒரு சகாப்தத்தில் ஒரு வாத்தியக்கலைஞருக்கு சாதாரண சாதனையாக இல்லை. குவாலியரில் அரசவை இசைக்கலைஞராக இருந்தபோது, இவர் வங்காளத்திற்கு பல பயணங்களை மேற்கொள்வார். அங்கு இவர் முக்கிய இசை விழாக்களில் நிகழ்த்தினார், மேலும் பல சீடர்களுக்கு கற்பித்தார். இரண்டு பெங்காலி பிரபுக்களான ராய்சந்த் போரல் மற்றும் மன்மத கோஷ் ஆகியோர் இவருக்கு பொருளுதவி வழங்கினர். "காட் சேவ் தி கிங் "என்ற தனித்துவமான பிரித்தானிய நாட்டுப்பண்ணை காலனித்துவ இந்தியாவின் ஆளுநர்கள் முன் இசைத்து பாரட்டைப் பெற்றார்.

மரபு
----

இபீஸ் அலி 1972 இல் தனது 84 வயதில் புது தில்லியில் இறந்தார். இவரது பெயரில் ஒரு சாலையை முதல்வர் திருமதி. சீலா தீக்‌சித் பிப்ரவரி 10 அன்று திறந்து வைத்தார். நிஜாமுதீன் தொடருந்து நிலையத்திற்கு இது 2வது நுழைவுச் சாலையாகும். தலைநகரில் தான்சேன் மற்றும் தியாகராஜருக்குப் பின் ஒரு கலைஞரின் பெயரிடப்பட்ட ஒரே சாலை இதுதான். இந்த சாலை சுமார் 300 மீட்டர் நீளம் கொண்டது.

இதனையும் காண்க
--------------

* வசந்த் ராய்
* அலாவுதீன் கான்
* பகதூர் கான்
* ராதிகா மோகன் மைத்ரா
* அம்ஜத் அலி கான்
* புத்ததேவ் தாசு குப்தா
* அலி அக்பர் கான்

சான்றுகள்
---------

1. ↑  Profile of Hafiz Ali Khan on SwarGanga.org website Retrieved 26 January 2018
2. ↑  Brick, mortar & false notes Dawn (newspaper), Published 29 April 2010, Retrieved 26 January 2018
3. ↑  "Padma Awards". Ministry of Home Affairs, Government of India. 2015. .

மேலும் படிக்க
-------------

McNeil, Adrian (2004). *Inventing the Sarod: A Cultural History*. Calcutta: Seagull Books. பக். 174. பன்னாட்டுத் தரப்புத்தக எண்:81-7046-213-4.

வெளி இணைப்புகள்
---------------

* An official biography of Hafiz Ali Khan on Amjad Ali Khan's website

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* United States

 |
| கலைஞர் | 
* MusicBrainz

 |
| மற்றவை | 
* Europeana
* SNAC
* IdRef

 |
**"தாய்மண் இளங்கோ"** என்று அழைக்கப்படும் **இளங்கோ நாகராஜா** (*Elango Nagarajah*), என்பவர் தமிழ் திரைப்பட நடிகர், இயக்குனர், தயாரிப்பாளர், பாடலாசிரியர் ஆவார். இவர் அன்புடன் என்ற திரைப்படத்தின் தயாரிப்பளாராக தனது தொழில் வாழ்க்கையைத் தொடங்கினார். அப்படத்தில் அருண் விஜய், மீனா, ரம்பா ஆகியோர் நடித்தனர். அப்படமானது 2000 ஆம் ஆண்டில் வெளியிடப்பட்டது.

பின்னர் இவர் மிக வெற்றிகரமான தமிழ் இசை ஆல்பமான *நேசிக்கிறேன்* இன் இயக்குனர், நடிகர், பாடலாசிரியராக பணியாற்றினார். அதில் காதல், நாட்டுப்பற்று போன்ற வெவ்வேறு வகையில் ஆறு பாடல்களிலும் முக்கிய கதாபாத்திரத்தில் இருந்தார்.

2009 ஆம் ஆண்டில், கனடிய தமிழ் திரைப்படமான *என் செல்லமே* படத்தை இயக்கி, முக்கிய வேடத்திலும் நடித்தார். அந்த படத்தின் இரண்டு பாடல்கலையும் எழுதினார். அந்த பாடல்களுக்கு செந்தூரன் இசையமைத்தார். 2007 மே மாதம் வெளியிடப்பட்டு, கனடாவில் பெரும் பாராட்டைப் பெற்றது. எம். ஸ்ரீரங்கன் இயக்கிய கனேடிய தமிழ் திரைப்படமான மதி படத்தின் பாடல்கள் மற்றும் எம். வகீசனின் தமிழ் இசைத் தொகுப்புக்காக வரிகளை எழுதினார்.

*இறுதியில் அழகிய பாண்டிபுரம்* படத்தின் வழியாக தமிழ் திரையுலகில் நாயகனாக ஆனார். பல வெற்றிகரமான தமிழ் திரைப்பபட இயக்குனர்களுடன் பணியாற்றிய என். ரயன் இப்படத்தை இயக்கினார். மிகவும் பிரபலமான இசை இயக்குனர் பரத்வாஜ் இந்த படத்தின் ஐந்து பாடல்களுக்கு இசையமைத்தார்.

நடிகராக
-------

| திரைப்படம் / ஆல்பம் | இயக்குனர் | ஆண்டு |
| --- | --- | --- |
| *அழகிய பாண்டிபுரம்* | என். ராயன் | 2014 |
| *என் செல்லாமே* | இளங்கோ நாகராஜா | 2009 |
| *நேசிக்கிறேன்* | இளங்கோ நாகராஜா | 2005 |

பாடலாசிரியராக
-------------

| பாடல் | ஆல்பம் / திரைப்படம் | இசை |
| --- | --- | --- |
| அன்பே நீ.. . | *நேசிகிறேன்* | எஸ். வி. வர்மன் |
| கண்ணும் கண்ணும்.. . | *நேசிக்கிறேன்* | ரவீன் |
| தமிழினம்.. . | *நேசிக்கிறேன்* | எஸ். வி. வர்மன் |
| தாய்மண்.. . | *நேசிக்கிறேன்* | எஸ். வி. வர்மன் |
| முத்தல் முத்தலில்.. . | *நேசிக்கிறேன்* | ரவீன் |
| என்மன வனதில்.. . | *நேசிக்கிறேன்* | ரவீன் |
| உயிரே நீதானே.. . | *என் செல்லமே* | ஏ. செந்துரான் |
| அடி சிறுக்கி.. . | *என் செல்லமே* | ஏ. செந்துரான் |
| ஓ ஜானு.. . | முத்துக்கள் | எம். வகீசன் |
| அன்றும் இன்றும்.. | முத்துக்கள் | எம். வகீசன் |
| காலம் எல்லாம்.. . | முத்துக்கள் | எம். வகீசன் |

குறிப்புகள்
-----------


* Malaimalar Cinema News
* Azhagiya Pandipuram Page
*
சூரியச் சுழற்சி பதினான்கின் போது (21 ஆகத்து 1909) இல் தோன்றிய சூரியத் துறுத்து.
**சூரியச் சுழற்சி 14***(Solar cycle 14)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினான்காவது சுழற்சியாகும். இச்சுழற்சி 1902 ஆம் ஆண்டு பிப்ரவரி மாதம் தொடங்கி 1913 ஆம் ஆண்டு ஆகத்து மாதம் வரையில் 11.5 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 14 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 64.2 எண்ணிக்கையும் (பிப்ரவரி 1906) குறைந்த பட்சமாக 1.5 எண்ணிக்கையுமாக கணக்கிடப்பட்டது. இச்சுழற்சிக் காலத்தில் அறியப்பட்ட அதிகப்பட்சமானது டால்டன் குறைந்தபட்சத்திற்குப் பின்னர் எற்பட்ட குறைவான எண்ணிக்கையாகும். மேலும், இச்சுழற்சிக் கலத்தில் தோராயமாக 1019 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.இந்த அளவு சூரியச் சுழற்சிகளில் இரண்டாவது அதிகப்பட்ச அளவாகும்.

பதினான்காவது சூரியச் சுழற்சிக் காலத்தில் 1903 நவம்பர், மார்ச்சு 1905 மற்றும் செப்டம்பர் 1909 ஆம் ஆண்டுகளில் புவிக்காந்தப் புயல்கள் தொலைவரிச் செய்தி அனுப்பும் திட்டத்தைப் பாதித்தன.

மேற்கோள்கள்
-----------

1. ↑  Kane, R.P. (2002). "Some Implications Using the Group Sunspot Number Reconstruction பரணிடப்பட்டது 2012-12-04 at Archive.today". *Solar Physics* **205(2)**, 383-401.
2. ↑  "The Sun: Did You Say the Sun Has Spots?". Space Today Online.. பார்த்த நாள்: 12 August 2010.
3. ↑  SIDC Monthly Smoothed Sunspot Number. "பரணிடப்பட்டது 2014-03-28 at the வந்தவழி இயந்திரம்"
4. ↑  Spotless Days. ""
5. ↑  What's Wrong with the Sun? (Nothing) more information: Spotless Days. "பரணிடப்பட்டது 2008-07-14 at the வந்தவழி இயந்திரம்"
6. ↑  Solaemon's Spotless Days Page. "பரணிடப்பட்டது 2017-07-22 at the வந்தவழி இயந்திரம்"
7. ↑
**ஆயுதமேந்திய எல்லைப் பாதுகாப்புப் படை அல்லது** சஷாஸ்த்ர சீமா பல் **அல்லது** எஸ்.எஸ்.பி. **(Sashastra Seema Bal) என்பது இந்திய-நேப்பாளம் மற்றும் இந்திய-பூட்டான் எல்லைப் பகுதியைப் பாதுகாக்கும் இந்திய அரசின் மத்திய காவல் படைகளில் ஒன்றாகும். உத்தராஞ்சல் (263.கி.மீ), உத்திரப் பிரதேசம் (599.3 கி.மீ), பீகார் (800.4 கி.மீ), மேற்கு வங்காளம் (105.6 கி.மீ) மற்றும் சிக்கிம் (32 கி.மீ) ஆகிய மாநிலங்களை உள்ளடக்கிய இந்திய - நேப்பாள எல்லைகளான 1751 கி.மீ தூரத்தை பாதுகாக்கிறது. சிக்கிம் (32 கி.மீ), மேற்கு வங்காளம் (183 கி.மீ), அசாம் (267 கி.மீ) மற்றும் அருணாச்சல் பிரதேசம் (217 கி.மீ) ஆகிய மாநிலங்களை உள்ளடக்கிய இந்திய-பூட்டான் எல்லைப் பகுதியையும் பாதுகாக்கிறது.**

வரலாறு
------

இந்திய சீன சச்சரவுகளுக்குப்பின் எல்லைப்பாதுகாப்பின் தேவையுணர்ந்து வடக்கு அசாம், வடக்கு மேற்கு வங்காளம், உத்தரப் பிரதேச மலைகள், இமாச்சலப் பிரதேசம் மற்றும் லடாக் ஆகிய எல்லைப்பகுதிகளைப் பாதுகாக்க 1963ல் உருவாக்கப்பட்டது. பின்னர் படிப்படியாக மணிப்பூர், திருபுரா, ஜம்மு(1965), மேகாலையா(1975), சிக்கிம்(1976), இராஜஸ்தான் மற்றும் குஜராத் எல்லைப்பகுதிகள்(1989), தெற்கு மேற்கு வங்காளம், நாகாலாந்து(1989) மற்றும் இதர ஜம்மு காஷ்மீர் மாவட்டங்கள் என இதன் பாதுகாப்புப் பணி விரிவு படுத்தப்பட்டன. பாதுகாப்புச் மறுசீரமைப்பிற்குப் பிறகு 2001 ஜனவரி முதல் இந்திய-நேப்பாள எல்லையும், 2004 மார்ச்சு இந்திய-பூட்டான் எல்லையும் இதன் பிரதான பாதுகாப்புப் பகுதிகளாக மாற்றப்பட்டன.

பணிகள்
------

* எல்லைப்பகுதி வாழ் மக்களுக்கு பாதுகாப்புணர்வு அளித்தல்
* எல்லை ஊடுருவல் மற்றும் அனுமதியற்ற இந்திய எல்லைப் பகுதி போக்குவரத்தைத் தடுத்தல்
* கடத்தல் மற்றும் இதர சட்டவிரோத நடவடிக்கைகளைத் தடுத்தல்

இதனையும் காண்க
--------------

* இந்தியாவின் சிறப்புப் படைகள்

மேற்கோள்கள்
-----------

1. ↑   பரணிடப்பட்டது 2009-04-09 at the Library of Congress Web Archives எஸ்.எஸ்.பி.யின் வரலாறு]
**பாவ்**  என்றழைக்கப்படும் **விவேக் ரகுநாத் பண்டிட்** இந்தியாவைச் சேர்ந்த  சமூக சேவகர் ஆவார். மும்பையில் தனது கல்வியை முடித்த இவர், அங்கிருந்து வெளியேறி தனது மனைவி வித்யுலதாவுடன் மகாராஷ்டிராவின் கிராமப்புறங்களுக்குச் சென்று ஏழை மக்களுக்கு உதவும் வகையில் வளர்ச்சிப் பணிகளைத் தொடங்கினார். 1982 ஆம் ஆண்டுகளில், இவரது சமூக சேவைகளின் ஆரம்ப கட்டத்தில் வசாயில் உள்ள தாஹிசார் கிராமத்தைச் சேர்ந்த மக்களுக்காக  **ஷ்ரமஜீவி சங்கதனா** என்ற அமைப்பை நிறுவி அதன்மூலம் பல்வேறு கொத்தடிமை தொழிலாளர்களை விடுவித்துள்ளார். இத்தகைய சிறந்த பணிக்காக இவருக்கு 1999 ஆம் ஆண்டில் சர்வதேச அடிமை எதிர்ப்பு விருது வழங்கப்பட்டுள்ளது.

2009 ஆம் ஆண்டு மகாராட்டிர சட்டமன்றத் தேர்தலில் சிவசேனாவின் ஆதரவுடன் சுயேச்சையாக மகாராஷ்டிர மாநிலத்தின் வசாய் தொகுதியில் போட்டியிட்டு வென்று,  அங்கிருந்து மகாராஷ்டிர சட்டப் பேரவைக்கு தேர்ந்தெடுக்கப்பட்டுள்ளார். சிவ சேனாவின் ஆட்சிக்காலத்தில் அம்மாநில அளவிலான பழங்குடியினர் பகுதி ஆய்வுக் குழுவின் தலைவராக, மகாராஷ்டிரா அரசின் மாநில அமைச்சர் அந்தஸ்துடன் பணியாற்றியுள்ளார்.

மேற்கோள்கள்
-----------

1. ↑  BJP supports Shiv Sena candidate Vivek Pandit in Vasai Assembly seat
2. ↑  http://www.uniindia.com/sena-chief-uddhav-thackeray-to-undertake-vasai-tour-on-tuesday/west/news/1546451.html Sena chief Uddhav Thackeray to undertake Vasai tour
**சின்ன பசங்க நாங்க** 1992 ஆம் ஆண்டு முரளி மற்றும் ரேவதி நடிப்பில், இளையராஜா இசையில், ராஜ்கபூர் இயக்கத்தில், ஏ. ஜி. சுப்ரமணியன் தயாரிப்பில் வெளியான தமிழ் திரைப்படம்.

கதைச்சுருக்கம்
--------------

முத்துக்காளை (முரளி) நகரத்தில் படிப்பை முடித்து தன் கிராமத்திற்கு வருகிறான். அம்பலம் (ஆர். பி. விஸ்வம்) அந்த கிராமத்தின் தலைவர். பூச்செண்டு (சாரதா பிரீதா) முத்துக்காளையை விரும்புகிறாள். முத்துக்காளையின் முறைப்பெண்ணான மரிக்கொழுந்தும் (ரேவதி) அவனை திருமணம் செய்து கொள்ள விரும்புகிறாள்.

ஒருநாள் வீசும் புயல் காற்றின் காரணமாக அந்த ஊர் கடுமையாக பாதிக்கப்படுகிறது. அந்த ஊரிலுள்ள வீடுகள் இடிந்து ஏழை மக்கள் வசிப்பதற்கு இடம் இல்லாமல் தவிக்கின்றனர். புயல் காற்று ஓய்ந்து இயல்புநிலை திரும்பும் வரை அந்த கிராமத்துக் கோயிலில் தங்கிக்கொள்ள அம்பலத்திடம் அனுமதி கேட்கின்றனர். அம்பலம் அவர்கள் கோவிலுக்குள் செல்ல அனுமதி மறுக்கிறான். பூச்செண்டுவின் தாய் அந்தக் கோயிலின் பூட்டை உடைத்து மக்களை கோயிலுக்குள் தங்க வைக்கிறாள். தான் சொன்னதை மீறி அனைவரையும் கோவிலுக்குள் அழைத்துப் போனதால் ஆத்திரப்படும் அம்பலம் பஞ்சாயத்தைக் கூட்டுகிறான். அதில் பூச்செண்டுவின் தாய்க்கு அவள் தலையை மொட்டையடிக்கும் தண்டனையை வழங்குகிறான். மேலும் பூச்செண்டு அந்தக் கோயிலில் தேவதாசியாக உத்தரவிடுகிறான்.

இந்த அநீதியான தண்டனையைக் கண்டு கோபப்படும் முத்துக்காளை பூச்செண்டுவை அந்த தண்டனையிலிருந்து காப்பாற்ற அவளைத் திருமணம் செய்கிறான். அதன்பின் என்ன நடந்தது என்பது மீதிக்கதை.

நடிகர்கள்
---------

* முரளி - முத்துக்காளை
* ரேவதி - மரிக்கொழுந்து
* சாரதா பிரீதா - பூச்செண்டு
* ஆர். பி. விஸ்வம் - அம்பலம்
* கவுண்டமணி - 'குவைத்' கோவிந்த்
* செந்தில்
* வடிவுக்கரசி
* சங்கீதா
* வாணி
* சார்லி - மாணிக்கம்
* குமரிமுத்து - கண்ணாயிரம்
* கே. கே. சவுந்தர் - காளிமுத்து
* சிவராம் காந்தி
* பூபதி ராஜா
* வெங்கடேஷ்
* சிவராமன்
* மாஸ்டர் ஹாஜா ஷெரிப்
* கிங்காங்
* மார்த்தாண்டன்
* செல்லதுரை
* சூப்பர் சுப்பராயன்
* கோவை செந்தில்- வெள்ளைச்சாமி

இசை
---

படத்தின் இசையமைப்பாளர் இளையராஜா. பாடலாசிரியர்கள் வாலி மற்றும் கங்கை அமரன்.

| வ. எண் | பாடல் | பாடகர்(கள்) | காலநீளம் |
| --- | --- | --- | --- |
| 1 | என்ன மானமுள்ள பொண்ணுன்னு | எஸ். ஜானகி | 4:58 |
| 2 | இங்கே மானமுள்ள பொண்ணு | எஸ். பி. பாலசுப்பிரமணியம் | 4:46 |
| 3 | ஜோடி நல்ல ஜோடி இது | மலேசியா வாசுதேவன், சித்ரா | 4:57 |
| 4 | கோவணத்த இறுக்கிக்கட்டு | மனோ | 5:16 |
| 5 | மயிலாடும் தோப்பில் | எஸ். பி. பாலசுப்பிரமணியம், எஸ். ஜானகி | 4:57 |
| 6 | வெளக்கு வச்சா | மலேசியா வாசுதேவன் | 4:57 |

வரவேற்பு
--------

இப்படம் திரையரங்குகளில் 100 நாட்கள் ஓடிய வெற்றித் திரைப்படம்.

மேற்கோள்கள்
-----------

1. ↑  "சின்ன பசங்க நாங்க". .
2. ↑  "பாடல்கள்". .
3. ↑  "பாடல்கள்". .
4. ↑  "100 நாட்கள்". .

வெளி இணைப்புகள்
---------------

* சின்ன பசங்க நாங்க
**சூரியச் சுழற்சி 23** *(Solar cycle 23)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட இருபத்து மூன்றாவது சூரியச் சுழற்சியாகும். இச்சுழற்சி 1996 ஆம் ஆண்டு மே மாதம் தொடங்கி 2008 ஆம் ஆண்டு சனவரி மாதம் வரையில் 11.7 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 23 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 120.8 எண்ணிக்கையும் (மார்ச் 200) குறைந்த பட்சமாக 1.7 என்ற எண்ணிக்கையுமாக கணக்கிடப்பட்டது. மேலும், இச்சுழற்சிக் கலத்தில் தோராயமாக 821 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.

மேற்கோள்கள்
-----------

1. ↑  Kane, R.P. (2002). "Some Implications Using the Group Sunspot Number Reconstruction பரணிடப்பட்டது 2012-12-04 at Archive.today". *Solar Physics* **205(2)**, 383-401.
2. ↑  "The Sun: Did You Say the Sun Has Spots?". Space Today Online.. பார்த்த நாள்: 12 August 2010.
3. ↑  SIDC Monthly Smoothed Sunspot Number. "பரணிடப்பட்டது 2014-03-28 at the வந்தவழி இயந்திரம்"
4. ↑  Spotless Days. ""
5. ↑  What's Wrong with the Sun? (Nothing) more information: Spotless Days. "பரணிடப்பட்டது 2008-07-14 at the வந்தவழி இயந்திரம்"
6. ↑  Solaemon's Spotless Days Page. "பரணிடப்பட்டது 2017-07-22 at the வந்தவழி இயந்திரம்"
**புருஷன் பொண்டாட்டி** (*Purushan Pondatti*) என்பது 1996 ஆண்டைய தமிழ் நகைச்சுவை நாடகத் திரைப்படம் ஆகும். என். கே. விசுவநாதன் இயக்கிய இப்படத்தில் பாண்டியராஜன், ரஞ்சிதா ஆகியோர் முக்கிய வேடங்களில் நடித்துள்ளனர். பி. கே. யாதவ் தயாரித்த இப்படத்திற்கு, சிற்பி இசை அமைத்துள்ளார். இப்படம் 1996 திசம்பர் 6 அன்று வெளியானது.

கதை
---

விற்பனை பிரதிநிதியான பாண்டியன் ( பாண்டியராஜன் ) ராஜேஸ்வரியை ( ரஞ்சிதா ) திருமணம் செய்து கொள்கிறார். பாண்டியனின் தாய் வடிவு ( வடிவுக்கரசி ) ஒரு கொடுமைக்காரி, அதே நேரத்தில் அவரது தந்தை வேல்முருகன் ( மணிவண்ணன் ) ஒரு நல்ல மனிதர். அவர்களுக்கு மூன்று மகள்களும் உள்ளனர். ராஜேஸ்வரியின் சம்பளம், வரதட்சணை ஆகியவற்றை வடிவு எடுத்துக் கொள்கிறார். ராஜேஸ்வரியின் நகைகளைப் போட்டு தனது முதல் மகள் மாலினி (லதா) திருமணத்தை நடத்துகிறார் வடிவு. திருமணத்துக்குப் பின்னர், மாப்பிள்ளை (தியாகு) வேலையை இழக்கிறார். இதற்கிடையில் பாண்டியனும், ராஜேஸ்வரியும் குடும்ப நலனுக்காக கருக்கலைப்பு செய்ய முடிவு செய்கிறார்கள். இதற்கிடையில், மாலினி கர்ப்பமாகிறாள். வடிவு தன்னை பணம் ஈட்டும் இயந்திரமாக கருதுவதினால் கோபமடைந்த ராஜேஸ்வரி, தனது வேலையை ராஜினாமா செய்கிறார். ராஜேஸ்வரியின் சம்பளப் பணத்தை எதிர்பார்க்கும் வடிவு, இதனால் கோபமடைந்து, ராஜேஸ்வரியை கொளுத்த முயற்சிக்கிறார். ஆனால் வேல்முருகன் அவளைக் காப்பாற்றுகிறார். பின்னர் ராஜேஸ்வரி பாண்டியனின் வீட்டை விட்டு வெளியேறி வேலை தேட ஆரம்பிக்கிறார். வேலையைத் தேடி அது கிடைக்காததினால் அவர் ஒரு ஆடை தயாரிப்பாளராக மாறுகிறார், அதன் பிறகு, அவர் வெற்றிகரமாக ஒரு துணி தொழிற்சாலையின் உரிமையாளராக வளர்கிறார். இதற்கிடையில், பாண்டியனின் குடும்பம் கடன்களால் முடங்குகிறது. பின்னர் என்ன நடக்கிறது என்பது கதையின் முக்கிய அம்சமாகும்.

நடிகர்கள்
---------

* பாண்டியராஜன் பாண்டியனாக
* ரஞ்சிதா ராஜேஸ்வரியாக
* ஆர். சுந்தர்ராஜன் ராஜேஸ்வரியின் தந்தையாக
* மணிவண்ணன் பாண்டியனின் தந்தை வேல்முருகனாக
* வடிவுக்கரசி வடிவு
* பாண்டியன் நடராஜனாக
* வெண்ணிற ஆடை மூர்த்தி பட்டுசாமியாக
* லதா மாலினியாக
* விஜய சந்திரிகா ராஜேஸ்வரியின் தாயாக
* சி. ஆர். சரஸ்வதி சூரிய கலாவாக
* தியாகு
* பாண்டு கானாக
* திடீர் கண்ணையா
* குள்ளமணி
* எம்.ஆர்.கே.
* ஜி. கே.
* எம். எம். விநாயகா
* கருப்பு சுப்பையா
* ஜோக்கர் துளசி
* ஜான் பாபு
* விஜயகணேஷ்
* கலைஞானம் (சிறப்புத் தோற்றம்)

இசை
---

இந்த படத்திற்கான பின்னணி இசை மற்றும் பாடல் போன்றவற்றிற்கு இசையமைப்பாளர் சிற்பி இசையமைத்தார். 1966 இல் வெளியிடபட்ட பாடல் பதிவில் ஐந்து பாடல்கள் இடம்பெற்றன. பாடல் வரிகளை வைரமுத்து, எஸ். ஜே. சூர்யா ஆகியோர் எழுதினார்.

| எண் | பாடல் | பாடகர் | வரிகள் | காலம் |
| --- | --- | --- | --- | --- |
| 1 | 'லாட்டரி எனக்கு' | மனோ, சங்கீதா | எஸ். ஜே. சூர்யா | 4:57 |
| 2 | 'மழையடிக்குது' | மனோ, சித்ரா | வைரமுத்து | 4:52 |
| 3 | 'நட்ட நடுராத்திரி' | மனோ, சித்ரா | 4:30 |
| 4 | 'புள்ள வேணும்' | சிற்பி, சித்ரா | 4:26 |
| 5 | 'வாடா வயசு பைய்யா' | மரகதமணி | 4:06 |

குறிப்புகள்
-----------

1. ↑  "Purushan Pondatty (1996) Tamil Movie". spicyonion.com. .
2. ↑  "Filmography of purushan pondatty". cinesouth.com. .
3. ↑  "Download Purushan Pondatti by Sirpy on Nokia Music". music.ovi.com. .
**கிட்ஸ் ரன் பிரீ** அல்லது **குழந்தைகளின் இலவச ஓட்டம்**  (*Kids Run Free*) என்பது வார்விசையரை அடிப்படையாகக் கொண்ட ஒரு பிரித்தானிய தொண்டு நிறுவனம் ஆகும். இது டிசம்பர் 2010 இல் மார்டின் வெர்வெஜ் மற்றும் கேத்தரின் ஓ'ஆர்ரோல் ஆகியோரால் நிறுவப்பட்டது.

நிகழ்வுகள்
----------

இந்நிறுவனம் 0 முதல் 16 வயது வரையான குழந்தைகளுக்கு மாதாந்திரப் பந்தயங்களை அமைக்கிறது. மாதத்தின் ஒவ்வொரு முதல் சனிக்கிழமையும் நடைபெறுகிறது. திறனை அல்லது சமூக பொருளாதார பின்னணியைப் பொருட்படுத்தாமல் குழந்தைகளை ஈடுபடுத்துவதில் அமைப்பாளர்கள் கடமைப்பட்டுள்ளனர். பங்குபெறுநர்களுக்கு முடிவு நேரத்தைக் காட்டும் பட்டைக்குறியீடுடைய மணிக்கட்டுப்பட்டைகள் தரப்படுகின்றன. முதல் நிகழ்வு மே 2011 இல் சோலிஹிலும் பின்னர் ஜூலை 2011 இல் லெமின்டன் ஸ்பா, ஏப்ரல் 2012 இல் கோவென்ட்ரி மற்றும் மே 2012 இல் பர்மிங்ஹாம் ஆகிய இடங்களிலும் நடைபெற்றன.

புரவலர்கள்
----------

மார்ச் 2012 முதல், முன்னாள் ஒலிம்பிக் தடகள மற்றும் உலகச் சாதனையாளரான டேவிட் மூர்கிரோஃப்ட் இந்நிறுவனத்தின் புரவலராக பணியாற்றினார். இந்நிறுவனம் நடத்தும் நிகழ்வுகளில் தீவிரமாக ஈடுபடுவதோடு, கோவென்ட்ரி போட்டியின் துவக்க விழாவிலும் இவர் பங்கேற்றுள்ளார்.

சின்னம்
-------

பிப்ரவரி 2012 இல் தொண்டு நிறுவனத்தால் நடத்தப்பட்ட ஒரு போட்டியைத் தொடர்ந்து இந்நிறுவனத்தின் சின்னத்திற்குப் பெயரிடப்பட்டது. அப் போட்டியில் வெற்றி பெற்றவர்கள் சின்னத்திற்கு 'டாஷ்' என்ற பெயரைத் தேர்ந்தெடுத்தனர்.

கூட்டு நிறுவனங்கள்
------------------

இந்நிறுவனம் அதன் சகோதரி நிறுவனமான "ரேஸ்வேசு"டன் கூட்டாக இணைந்து செயல்படுகிறது. ரேஸ்வேசு, பெரியவர்களுக்கான பல்வித விளயாட்டுப் போட்டிகளை ஒருங்கிணைக்கும் ஒரு நிகழ்வு மேலாண்மை நிறுவனமாகும். ரேஸ்வேசு நிறுவனத்தின் மூலம் கிடைக்கும் தொகையானது கிட்சு ரன் பிரீ நிறுவனத்திற்கு நன்கொடையாக அளிக்கப்படுகிறது.

மேற்கோள்கள்
-----------

1. ↑  "Children on the run for fitness". Solihull News. 2011-09-15.. பார்த்த நாள்: 2012-07-15.
2. ↑  "Your Sport: Kings Heath Kids Run Free event to launch - Birmingham Mail". birminghammail.net.. பார்த்த நாள்: 2014-05-13.
3. ↑  "Olympic legend David Moorcroft launches Kids Run Free project". Coventry Observer.. பார்த்த நாள்: 2012-07-15.
4. ↑  Published on Monday 27 February 2012 13:00 (2012-02-27). "Creative minds name mascot for Kids Run Free - Community". Leamington Courier.. பார்த்த நாள்: 2012-07-15. 
[*தொடர்பிழந்த இணைப்பு*]
5. ↑  "Home | Raceways". Raceways.eu. 2012-04-20.. பார்த்த நாள்: 2012-07-15.

வெளியிணைப்புகள்
---------------

* Kids Run Free Official website
* Kids Run Free, Registered charity no. 1146636
[*தொடர்பிழந்த இணைப்பு*] at the Charity Commission
* Raceways பரணிடப்பட்டது 2012-06-26 at the வந்தவழி இயந்திரம் Raceways official website